open-index/open-wikipedia-markdown huggingface dataset:
Tokerudveien (Oslo)

**Tokerudveien** var en vei på Stovner i Oslo. Den gikk fra Øvre Fossum gård til Gamle Trondhjemsvei, forbi Tokerud-gårdene, Fagerhaug og plassen Vestli.

Veien antas å stamme fra middelalderen og var opprinnelig gårdsvei. Navnet ble ifølge Oslo byleksikon offisielt vedtatt i 1956. Det kommer av Tokerudgårdene.

Veien gikk etterhvert i oppløsning ved utbyggingen av området, og navnet skal ha vært ute av bruk siden 1968. Nåværende Haavard Martinsens vei og Ellen Gleditsch' vei følger deler av det gamle veiløpet.

Fra 2001 brukes navnet i stedet om en gangvei fra Øvre Fossum gård via krysset mellom 
Tokerudberget og Ellen Gleditsch' vei og til Tokerudbekken.

## Referanser

 

 


## Kilder
*
Roy Lee Johnson

**Roy Lee Johnson** (født 31. desember 1938) er en amerikansk gitarist, sanger og låtskriver. Han er mest kjent for sin sang Mr. Moonlight fra 1962, som er covret av mange band, inkludert The Beatles to år senere.

Johnson startet sin musikkarriere i bandet The Brassett's (stavemåten varierer), der han skrev sangen «Nobody Does Something for Nothing», som bandet spilte inn. Da de andre medlemmene dro til the Ohio Untouchables, dro Johnson tilbake til Atlanta og samarbeidet med Red Piano, som også ble kjent som Dr. Feelgood. Under ham skrev Johnson «Mr. Moonlight» som ble spilt inn av Dr. Feelgood and the Interns. Lee Johnson dro fra dem i 1963, og prøvde seg på OKeh og Stax uten større suksess.

Etter at sangen ble covret av The Beatles, fikk Johnson muligheten til å prøve seg med nytt band, og ga ut noen plater og skrev med Otis Redding. Lee Johnson fortsatte å gi ut sanger med dette og senere band, som Roy Lee Johnson and  the Villagers på 1970-tallet, og solo fram til 2003, da  han ga ut albumet When a Guitar Plays the Blues.

## Referanser


## Eksterne lenker
*
Janis Maria Wilson

**Janis Maria Wilson** (født 22. mars 1985) er norsk modell, skuespiller og art director med kroatisk bakgrunn.

## Bakgrunn og utdannelse
Janis Marias opprinnelse er fra Kroatia og Italia, men hun vokste opp i Oppland. Hun gikk på videregående skole i Lillehammer og studerte *tegn, form og farge*, med *matematikk* som ekstra fag, for å oppnå studiekompetanse. Etter å ha oppnådd studiekompetanse i 2005, flyttet hun til Oslo. 
Hun er utdannet fra Handelshøyskolen BI med en bachelor grad i markedsføring og økonomi.

## Karriere
I sin studietid, startet hun å jobbe som modell og skuespiller. I 2006 var hun finalist i TV3 sin serie *Shopaholic*. Samme år var hun finalist i Frøken Norge.
Hun har vært å se i norske musikkvideoer .
I 2007 opprettet hun sin hjemmeside og via den søkte hun etter investor og sponsor avtaler, og er idag sponset av Nike, Inc.

I 2012 var hun på NRKs TV-skjerm i rollen som Miss Gudbrandsdalen i den norsk-amerikanske TV-serien Lilyhammer der hun spilte mot Steven Van Zandt Samme år, var Janis i DNB sin reklame.
Janis Maria har jobbet ved flere anledninger med fotografen Jeremy Deputat. 
Hun har vært avbildet i flere norske magasiner som FHM, Se og Hør og flere ganger på forsiden av Vi Menn,, og utenlandske magasiner som Beauty Style og Lowrider Magazine.

## Referanser


## Eksterne lenker
* 
* YouTube Video, DNB reklame
Dej Loaf

**Deja Trimble** (født 8. april 1991), bedre kjent under artistnavnet **Dej Loaf** (stilisert som **DeJ Loaf**) er ei amerikansk rapper og sangerinne fra Detroit, Michigan. 

## Karriere
Loaf begynte sin musikalske karriere i 2011. I 2012 ble det første albumet hennes utgitt med tittelen *Just Do It*. I 2014 var hennes andre album klart og het *Sell Sole*. Loafs singel *Try Me* landet på 45.-plass på Billboard Hot 100, etter at rapperen Aubrey Drake Graham publiserte teksten av låten hennes på sin Instagram konto. Sangen *Try Me* solgte Gull i Salgstrofeer i musikkbransjen, i USA. I 2014 var hun en del av sangen Detroit vs Everybody, som ble gitt ut på Eminems plate Shady XV. DeJ Loaf har jobbet sammen med Jeremy Deputat ved flere anledninger. I 2015 var DeJ Loaf å se på forsiden av magasinet XXL Magazine.

## Bakgrunn og utdannelse
Deja Trimble ble født 8. april i Detroit og vokste opp på østsiden av byen. Som liten, viste hun stor interesse for musikk, og sammen med sine foreldre og sin bestemor hørte hun på variert musikk. Alt fra 2 Pac til Rakim til Miles Davis. Hennes far ble drept da hun var 4 år gammel. DeJ Loaf beskriver seg selv som en snill jente og flink student. i 2009 fullførte hun videregående skole og hennes neste steg var å begynne på universitetet Saginaw Valley State University, der hun studerte til å bli sykepleier. Etter å ha fullført skolen, bestemte hun seg for å heller satse på sin musikalske karrière.

## Referanser


## Eksterne lenker
* 
* 
*
Hermann Gran

**Hermann Gran** (født 1944) er en norsk TV-produsent og regissør tilknyttet NRK. Han er film- og TV-utdannet i London (LSFT/LFS) og Glasgow.

## Produsent
Han begynte sin karriere som producer for «Idebanken» med Erik Bye. Senere samarbeidet han med Knut Bjørnsen i underholdningsserien *[[Avspark! (TV-quiz)|Avspark]]*, og produserte flere underholdningsprogram før han ble ansatt i NRKs barne- og ungdomsavdeling. Gjennom mer enn 45 år hadde han delansvar for mange hundre barne-TV-produksjoner, blant annet *[[Tre-fire-fem]]* (serien som introduserte figuren *[[Labbetuss]]*), *[[Portveien 2]]*, *[[Blikkbåx]]* med figurene «Bitten» og «Reidar» og *[[Sesam Stasjon]]*. Han var også delansvarlig for utviklingen og oppfølging av produktutvikling til Sesam Stasjon-serien.

Han var med på å starte NRKs TV-program *[[Etter skoletid]],* som produsent og prosjektleder.

I 1972 produserte han den første serien med informasjon om innholdet i «fjellvettreglene».  I disse første programmene ble melodien ''Daydream'' benyttet som kjenningsmelodi, og denne kjenningsmelodien har blitt gjenbrukt i NRKs senere produksjoner med fjellvettreglene.

Han samarbeidet også med Thorbjørn Egner på en rekke TV-produksjoner. Han laget også en rekke programmer i fjernsynsserien *[[Newton (TV-program)|Newton]].*

De senere år har han produsert en rekke direktesendte program og serier som *[[Historiske perler (TV-serie)|Historiske perler]]* og *[[Edel Årgang (tv-serie)|Edel Årgang]]*, begge med Torkjell Berulfsen som programleder.

Til sammen har Hermann Gran produsert nærmere 900 titler i alle genre, både drama, dokumentar, underholdning, opplysningsprogram og ikke minst barne- og ungdomsprogram. Produsert på film, studio/OB og som direktsendinger for NRK gjennom 47 år.

## Regi
Hermann Gran begynte sin regi-karriere som produsent for Erik Bye i NRKs programpost *[[Idébanken|Idebanken]]*. Han arbeidet deretter som produsent i samarbeid med Knut Bjørnsen, Børt-Erik Thoresen og en rekke andre fjernsynsprofiler på 1970-tallet.

Han fortsatte deretter i Barne-og Ungdomsavdelingen i NRK, og hadde i samarbeid med Bo Wærenskjold regien på barne-TV-serien *[[Stian med sekken]]*, som første gang ble sendt på NRK i 1974. I 1979 hadde han regiansvaret for serien *Slik er det inni*, der det ble forklart hvordan ulike tekniske innretninger, fartøyer og annet virket. Serien tok blant annet for seg et passasjerskip, en oljeplattform, en jumbojet, romfergen Colombia og Det kongelige slott.

Han hadde etterhvert regiansvar for nærmere 900 TV-sendinger.

## Referanser


## Eksterne lenker
*
Place Dauphine

**Place Dauphine** er et torg på Île de la Cité i det 1. arrondissement i Paris. Det ble skapt mellom  1607 og 1610 og er oppkalt etter le dauphin, den senere Ludvig XIII. Arkitekten er ukjent, men det kan ha vært Louis Métezeau, som var *Premier Architecte du Roi*, kongens førstearkitekt.

Place Dauphine, som har en triangulær form, ligger i vestre del av Île de la Cité. Triangelens spiss peker mot Pont Neuf, dens sørlige hjørne peker mot Rue de Harlay, som leder til Quai des Orfèvres.

Torget het fra først av Place Dauphine, men i 1792, under den franske revolusjon, skiftet man navn til *Place de Thionville* til minne om Thionville-borgernes motstand mot den beleirende prøyssiske armé i 1792. I 1814 fikk torget igjen navnet Place Dauphine.

## Historie
Frem til 1500-tallet lå det tre små øyer umiddelbart vest for Île de la Cité — *Îlot du Passeur-aux-Vaches* (også kalt Île aux Bœufs), *Île du Patriarche* (også kalt Îlot de la Gourdaine) og *Île aux Juifs*. På den sistnevnte ble Jacques de Molay og Geoffroy de Charney brent på bål i 1314. Byggingen av Pont Neuf mellom 1578 og 1607 innebar at man ved blant annet samtidige dreneringsarbeider sammenførte de tre småøyene med Île de la Cité for å danne øyens nåværende vestre utskudd. Dette gav kong Henrik IV tanken om å oppføre et torg med tilhørende bosteder. Etter kongens direktiv skulle Place Dauphine bygges med *Place Royale* (dagens Place des Vosges) som forbilde.

Det siste av husene ved Place Dauphine stod klart i 1616. Husene hadde opprinnelig butikklokaler på gateplanet og derover to bostedsetasjer. Fasadene hadde blant annet rustiseringer og hjørnekjeder i tegl og kalkstein. Bygningene ble kronet med en attikaetasje med et bratt skifertak og arkvinduer.

Siden 1600-tallet har nesten alle bygningene ved Place Dauphine fått ytterligere en eller to etasjer og nye fasader. Bare de to bygningene som vetter mot Pont Neuf har fått beholde sitt opprinnelige utseende. Bygningene ved torgets østre del ble stukket i brann under Pariserkommunen i 1871 og ble revet kort derpå.

På Place Dauphine stod fra 1803 til 1874 *Fontaine Desaix*. Fontenen, som ble tegnet av Charles Percier, ble reist til general Louis Charles Antoine Desaix' ære.

## Referanser


## Kilder
* Andrew Ayers (2004). *The Architecture of Paris*. Stuttgart; London: Edition Axel Menges, 2004. ISBN 978-3-930698-96-7.
* Hilary Ballon (1991). *The Paris of Henri IV: Architecture and Urbanism*. Cambridge, Massachusetts: The MIT Press, 1991. ISBN 978-0-262-02309-2.
* Anthony Blunt (1999). *Art and Architecture in France, 1500–1700*, fifth edition revised by Richard Beresford. New Haven: Yale University Press, 1999. ISBN 978-0-300-07735-3. ISBN 978-0-300-07748-3 (paperback).
* Elphège Boursin; Augustin Challamel: *Dictionnaire de la Révolution française*. Paris: Librairie Furne, 1983. View host Google Books.

## Eksterne lenker
*
Brian Holland

**Brian Holland** (født 15. februar 1941) er en amerikansk låtskriver og plateprodusent, mest kjent som en tredjedel av Holland-Dozier-Holland, en låtskriver- og produsentgruppe som var ansvarlig for mye av Motown-lyden. Trioen skrev mange hitsanger for Martha & the Vandellas, The Supremes, The Four Tops og The Isley Brothers. Holland fungerte med Dozier som musikalsk arrangør og produsent. Han har skrevet eller vært med på 145 hits i USA og 78 i Storbritannia.

Holand, som opprinnelig kom fra Detroit var tidlig venn av Freddie Gorman, og de to sang sammen i et kortlivet band som het The Fidalatones, og senere jobbet de to sammen som komponistpar og så med Dozier som en trio helt til Holland erstattet Gorman med sin eldre bror, Edward Holland.

## Referanser


## Eksterne lenker
* 
* 
*  History of Rock
Tidslinje for holocaust i Norge

Tidslinje for holocaust i Norge i forbindelse med andre verdenskrig, inkludert bakgrunn (hendelser i det nasjonalsosialistiske Tyskland og det okkuperte Polen) og etterspill.

## Litteratur
* Abrahamsen, Samuel. *Norway's Response to the Holocaust: A Historical Perspective*. Holocaust Library (1991). ISBN 0-89604-117-4.
*
* 
* 
* 
* *[[Våre falne]]*:
**
**

## Referanser


 

 


## Eksterne lenker
* «Holocaust i Norge», fra *[[Store norske leksikon]]*
* «Deportasjonen av de norske jødene», fra nettstedet norgeshistorie.no
Olav Øby

**Olav Øby** (født 1994) er en norsk fotballspiller som spiller for Sandnes Ulf.

Øby har tidligere spilt i Eliteserien for Sarpsborg 08 og på lån til Kristiansund. Øby ble i 2019 hentet tilbake permanent til Kristiansund.

## Referanser


## Eksterne lenker
* 
* «Olav Øby», profil på altomfotball.no
Moody Man

**Kenny Dixon Jr.** (født i Los Angeles i USA), kjent under artistnavnet **Moodymann**, er en amerikansk technomusiker fra Detroit i Michigan. Han er eier av KDJ Records.

## Referanser


## Eksterne lenker
* 
* 
*
Hanne Davidsen

**Hanne Davidsen** (født 13. juli 1960) er en norsk politiker for Arbeiderpartiet. Fra 2015 er hun ordfører i Nesna kommune.

Davidsen er utdannet lærer fra Tromsø lærerhøgskole og cand.sociol. fra Universitetet i Oslo. Hun har blant annet vært dekan ved Høgskolen i Nesna (HiNe) og rektor ved Nesna skole. Fra 2012 til hun ble ordfører i oktober 2015 var hun instituttleder ved HiNe.

## Referanser
Derya Kaptan

**Derya Kaptan** (født 29. juni 1986 i Gütersloh i Nordrhein-Westfalen, bosatt i Köln) er en tysk vokalist, skuespiller og danser med tyrkisk opphav. Kaptan fullførte sin utdannelse ved institutt for dans- og bevegelseskultur ved Den tyske idrettshøyskolen i Köln i 2012. Samme år tok hun også et skuespill- og sangstudium ved Performers House i Silkeborg. 

I 2011 vant hun pris for iscenesetting og bevegelseskunst med sin egenskrevne musikal *Stuhlgang - Der Weg nach oben*. I 2012 ble hun kjent etter sin deltakelse i talentkonkurransen *Yetenek sizsiniz Türkiye* i Tyrkia.
Kaptan debuterte som skuespiller i *[[En midtsommernattsdrøm]]*, og hun hadde hovedrollen i musikalen *All Night Long*. I 2015 ble hun valgt til å representere Tyskland i Tyrkvisjonens sangkonkurranse, hvor hun fremførte Volkan Gücers melodi «Sessiz çığlık». 

## Referanser


## Eksterne lenker
* Derya Kaptan på Spielraum
Barry Maguire

**Barry Maguire** (født 27. oktober 1989 i Tiel) er en nederlandsk fotballspiller. Maguire, som er midtbanespiller, spiller for GVVV i Nederland. Han har tidligere spilt for blant andre . Maguire, som har irsk far, har spilt landslagsfotball for aldersbestemte lag for henholdsvis  og .

## Referanser


## Eksterne lenker
* 
* «Barry Maguire», profil på NFFs hjemmeside
* «Barry Maguire» , profil på altomfotball.no. Besøkt 24. oktober 2015
* «Barry Maguire», profil på GVVVs hjemmeside. Besøkt 18. mars 2024
Elise Eskilsdotter

**Elise Eskilsdotter** (død ca. 1483), var en politisk aktiv norsk adelskvinne og pirat.

Elise var datter av en ridder fra Skåne, og giftet seg med den norske ridder Olav Nilsson i 1430. I 1455 ble hennes ektefelle myrdet av den mektige tyske tilstedeværelsen i daværende hansastad Bergen. Hun var eier av lenet Ryfylke, som hun arvet etter ektemannens død, og fra 1460-tallet og videre på 1470-tallet førte hun og hennes barn åpen krig mot den tyske handelsstanden i Bergen ved å begå piratvirksomhet mot deres handel. I 1468 konfiskerte Christian I av Danmark hennes len med den grunn at han ikke lenger hadde tillit til hennes lojalitet. Hennes kamp mot styresmaktene var snarere preget av en adelsdames ønske om oppreisning, enn den var symbol på nasjonal motstand.

## Kilder
### Referanser


### Litteratur
* Svensk uppslagsbok. Malmö 1931.
Country-pop

**Country-pop** er en musikksjanger innen countrymusikken som ble fullt utviklet på 1970-tallet, men som startet opp som en pop-inspirert endring (en musikalsk flørt mellom to sjangre) av den mer tradisjonell countrymusikken tidlig på 1960-tallet, godt hjulpet av gitaristen og produsenten Chet Atkins i begynnelsen. De første artistene som kom ut av denne nye sjangeren var Jim Reeves og Eddy Arnold, som litt senere ble fulgt opp av den kvinnelige countryartisten Patsy Cline. Senere dukker det opp flere, etter hvert som country pop tok over mer og mer salget til tradisjonell country.

## Referanser
Place des Vosges

**Place des Vosges** er et torg på grensen mellom det 4. og det 3. arrondissement, i Le Marais-kvarteret i Paris. 

Det het opprinnelig *Place Royale*.

Torget, som omgis av 36 teglhus med skifertak og mansardvinduer, ble bygd i 1615 for å gi rom for de turneringsspillene som fant sted for å feire Ludvig XIIIs og Anna av Østerrikes bryllup. Ved torget, som i guidebøker av og til kalles det mest romantiske torg i Paris, har flere kjente personer bodd: Madame de Sévigné, kardinal Richelieu og Victor Hugo. I nummer 6 ligger i dag Musée Victor Hugo.

## Litteratur
* Julia Droste-Hennings, Thorsten Droste: *Paris*. DuMont Verlag 2003, ISBN 3-7701-6090-8, s. 142–144.
* Alexandre Gady o. a.: *De la Place Royale à la Place des Vosges.* Paris 1996.
* Andreas Köstler: *Place Royale. Metamorphosen einer kritischen Form des Absolutismus*. Wilhelm Fink Verlag, München 2003, ISBN 3-7705-3772-6.
* Wolfgang Braunfels: *Abendländische Stadtbaukunst. Herrschaftsform und Baugestalt.* Köln 1976, ISBN 3-7701-0882-5.
* Heinz Coubier: *Europäische Stadt-Plätze. Genius und Geschichte.* DuMont, Köln 1985, ISBN 3-7701-1266-0, S. 207f.
* Fritz Stahl: *Paris. Eine Stadt als Kunstwerk*. Rudolf Mosse Buchverlag, Berlin 1929.

## Eksterne lenker
* 
* privat nettside med tekster om Place des Vosges
Onyekachi Hope Ugwuadu

**Onyekachi Hope Ugwuadu** (født 1997), også kjent som **Kachi**, er en nigeriansk fotballspiller som spiller for den færøyske klubben Tvøroyrar Bóltfelag.

## Referanser


## Eksterne lenker
* 
* «Onyekachi Hope Ugwuadu» profil på Sarpsborg 08 FFs hjemmeside
* «Kachi» , profil på altomfotball.no
Sigurd Rosted

**Sigurd Rosted** (født 22. juli 1994) er en norsk fotballspiller som spiller for den canadiske klubben .

## Landslaget
Den 11. juni 2017 ble han tatt ut i sin første landslagstropp for  mot  (13. juni). Han kom inn i troppen som erstatter for en skadet Tore Reginiussen.

Den 26. mars 2018 fikk han sin første landskamp for  mot . Han scoret også sitt første landslagsmål i samme kamp som Norge vant 1-0.

## Referanser


## Eksterne lenker
* 
* «Sigurd Rosted», profil på Sarpsborg 08 FFs hjemmeside
* «Sigurd Rosted», profil på NFFs hjemmeside
* «Sigurd Rosted» , profil på altomfotball.no
Karl Jacques Ajzenberg

**Karl Jacques Ajzenberg** ,også kjent som **Jacques Stanning**, (født 3. mai 1911 i Brest-Litovsk, død 8. juli 1983) var en norsk språklærer og sykepleier. I 1920 reiste familien fra russisk Polen til Paris der de levde som statsløse. Ajzenberg livnærte seg med en rad ulike jobber, men manglet oppholds- og arbeidstillatelse. Han ønsket å emigrere til Brasil. Med hjelp av en nordmann forfalsket han papirer og nordmannen ga seg ut for å være faren hans slik at Ajzenberg kom seg inn i Norge (rundt 1934).

I Stavanger arbeidet han som språklærer ved Misjonsskolen fordi han behersket mange språk (spansk, tysk, fransk, hebraisk og litt russisk og polsk). Han avtjente verneplikten i Madlaleiren. Han ble døpt med navnet Karl Jacques Jørstad i St. Petri kirke i 1939. Under krigen ble han anmeldt av svogeren som mente det var noe rart med identiteten hans. I oktober 1940 ble han fengslet for å ha reist inn med falske papirer. I 1942 ble han deportert, med antatt mål Frankrike, men han endte i fengsel i Tyskland (Berlin) og deretter nesten tre år i Auschwitz. Han ble befridd av sovjetisk styrker i januar 1945 og kom tilbake til Norge i august.

## Referanser


## Eksterne lenker
* Snublestein ved MHS
Ludvig Paul Cohn

**Ludvig Paul Cohn** (1889&ndash;1952) var en tyskfødt norsk forretningsmann. Han var den siste jøden som ble deportert under holocaust i Norge og den eldste som overlevde. 

Ludvig Paul Cohn ble født i Leipzig 11. juni 1889. Han var soldat i den tyske hæren under første verdenskrig. Cohn bodde i Leipzig da Hitler kom til makten og flyktet til Norge i 1938. Han hadde besøkt Norge tidligere som pelshandler. Ved folketellingen i 1920 var han oppført som bosatt i Lier sammen med hustru Lina Gertrud (født Glaeser, 1894 i Leipzig, død 1988 i Oslo). De flyttet senere tilbake til Tyskland.  

Han bodde i 1942 i Briskebyveien i Oslo og ble internert 22. oktober (eller 29. oktober) på Bredtvet. Cohn var internert på Grini og i Berg fangeleir. Tove Filseth i Nansenhjelpen forsøkte å få Cohn frigitt fra Berg. Han ble 3. august 1944 sendt til Tyskland med omkring 50 andre (hvorav ingen jøder). Han var innom flere leire før han 3. september kom til Auschwitz. I slutten av januar 1945 ble leiren evakuert, men han var for syk til å være med. På sykestuen møtte han Kai Feinberg. De ble befridd av sovjetiske styrker 28. januar. Cohn overlevde ved et nødskrik. Han ble sporet opp av Sverre Løberg sommeren 1945 og kom til Norge i 1946. 

I rettsboken for skifteretten 1946 er Cohn oppført som statsløs. Cohn var gift med en ikke-jøde og skulle etter nazistenes regler ikke ha blitt deportert. Hustruen Gjertrud-Lina flyktet til Sverige. Han var den eldste av de overlevende norske jødene. Cohn var en av vel 100 jødiske flyktninger deportert fra Norge under andre verdenskrig. Han døde i mai 1952 i Oslo.

## Referanser
Thomas Selle

**Thomas Selle** (1599–1663) var en tysk lærer, kirkemusiker og komponist fra barokken.

## Liv
Selle fikk sin utdanning i Leipzig, og kan ha vært thomaner under Sethus Calvisius og Johann Hermann Schein. I 1624 begynte han å undervise ved skolen i Heide i Holstein. Året etter ble han rektor i Wesselburen og sannsynligvis også leder av byens kirkemusikk. Fra 1634 var han kantor i Itzehoe, fra 1641 kantor ved Johanneum og musikkdirektør ved de fire hovedkirkene i Hamburg, fra 1642 dessuten *Canonicus Minor* ved *Hamburger Dom*.

Selle tonesatte mange av Johann Rists dikt som solosanger med generalbass-ledsagelse. For kirkeårets høytidsdager skapte han en mengde betydelige musikalske framstillinger av evangeliene i form av responsorialsanger og tonesettinger av pasjonsberetninger fra Johannesevangeliet.

Selle er av musikkhistorisk interesse både som en tidlig representant for den tyske liedertradisjonen og for utviklingen av oratoriske pasjoner gjennom sine historier og intermedier. Intermediene er flerkorige motetter som han flettet inn i pasjonshistoriene for å oppsummere og kommentere fortellingene. Selle godtok at konservative kirker utelot intermediene fra oppføringene.

## Verk i utvalg
* *Concertuum Latino-Sacrorum 2.4. et 5. Vocibus ad Bassum Continuum concinendorum Liber Primus.* Håndskrift. (11 verk)
* *Concertuum Latino-Sacrorum  6.8.9.10.12.13. et 14. Vocibus ad Bassum Continuum concinendorum Liber Secundus.* Håndskrift. (15 verk)
* *Concertuum Latino-Sacrorum de praecipuis Festis anniversariis 2.3.4.5.6.7.8.9.10.11.12.13.14.15.16. et 17. Vocibus ad Bassum Continuum concinendorum Liber Tertius.* Håndskrift. (30 verk)
* *Concertuum Latino-Sacrorum 2.3.4.5.6.7.8. et 10. Vocibus ad Bassum Continuum concinendorum Liber Quartus.* Håndskrift. (33 verk)
* *Erster Theil Teutscher Geistlicher Concerten, Madrigalien und Moteten, mit 3,4,5,6,7,8,9,10,11,12,14 und 16 Stimmen … zu 1.2.3. und 4. Chören* Håndskrift. (52 verk)
* *Ander Theil Teutscher Geistlicher Concerten, Madrigalien und Moteten, mit 1.2.3.4.5.6.7.8.9.10. und 12. Stimmen … zu 1.2. und 3. Chören* Håndskrift. (61 verk)
* *Dritter Theil Teutscher Geistlicher Concerten etc., darinnen viel Kirchen=Psalmen und Lieder enthalten, mit 1.2.3.4.5.6.7.8.9.10.11.12.13.14.15.18.19.20.21.22.23. Stimmen … zu 1.2.3.4. und 5. Chören* Håndskrift. (74 verk)
* *
* *Concertuum binus vocibus ad bassum continuum concinendorum decas*, 1634
* *Concertuum trivocalium germanico sacrorum pentas*, 1635
* *Neue musicalische Festandachten* (Rist), 1655
* *Johannespassion:*
** sine intermediis, 1641
** con intermediis, 1643
* *Matthäuspassion*, 1642

== Utgivelser ==
* *6 geistliche Konzerte*, bearbeidet av A. Egidi, Berlin 1929
* *Passion nach dem Evangelisten Johannes mit Intermedien*, redigert av R. Gerber, Wolfenbüttel 1933

== Referanser ==
<references />

== Litteratur ==
* 

== Eksterne lenker ==
* 
* 
* 
*  [http://www.stadt-zoerbig.de/de/grosse-soehne-der-stadt/thomas-selle-20000994.html Thomas Selle] , *Große Söhne der Stadt Zörbig''
Giorgi Gorozia

**Giorgi Gorozia** (georgisk: გიორგი გოროზია; født 26. mars 1995 i Samara) er en georgisk fotballspiller. Gorozia, som er midtbanespiller, spiller for Stabæk i Tippeligaen. Han har tidligere spilt for Lokomotivi Tbilisi og FC Torpedo Kutaisi, samt landslagsfotball for aldersbestemte lag for Georgia.

## Referanser


## Eksterne lenker
* 
* «Giorgi Gorozia», profil på Stabæk Fotballs hjemmeside
* «Giorgi Gorozia», profil på NFFs hjemmeside
* «Giorgi Gorozia», profil på altomfotball.no
* «Giorgi Gorozia» , profil på soccerway.com
Elo Havetta

**Eliáš Havetta** eller *Elo Havetta* (født 13. juni 1938 i Veľké Vozokany, død 3. februar 1975 i Bratislava) var en slovakisk filmregissør, manusforfatter, fotograf og grafiker. Elo Havetta studerte ved School of Industrial Arts (SUV) i Bratislava. Etterpå ved filmskolen i Praha (FAMU), men han har ikke avsluttet sine studier ved akademiet.
I 1969 debuterte Havetta  med sin første langfilm, *Slávnosť v botanickej záhrade*  (*Celebration in botanical garden*). Også  kjent er hans andre film *Ľalie poľné* (*Field lilies*). Elo Havetta døde da han var bare 36 år gammel.

## Utvalgt filmografi
### Langfilmer
* *Škoda lásky* (TV-filmen) (1973) 
* *Ľalie poľné* (1972) (*Field lilies*)
* *Slávnost' v botanickej zárade * (1969) (*Celebration in a Botanical Garden*)
* *Predpoveď: nula * (studentfilm) (1966) *Forecast: Naught*)
* *Svätá Jana* (studentfilm) (1963) (*Saint Jane*) 
* *Gotická manéž pre jedného * (studentfilm) (1962) (*Gothic Circus Ring for One*) 

### Dokumentarfilm
* *34 dní absolútneho pokoja * (1965) (*34 Days of Absolute Peace*) 
* *Mikulášsky občasník* (studentfilm) (1961-1963) (*Mikuláš obituary*) sammen med Juraj Jakubisko

### Som manusforfatter
* *Slávnost' v botanickej zárade * (1969) (*Celebration in a Botanical Garden*)
* *Svätá Jana* (studentfilm) (1963) (*Saint Jane*)

## Referanser


## Eksterne lenker
* 
*  letterboxd.com (engelsk)
Daniel Granli

**Daniel Fredrik Granli** (født 1. mai 1994) er en norsk fotballspiller som spiller for den nederlandske klubben ADO Den Haag.

## Landslaget
Han har spilt landslagsfotball for Norge U21-herrelandslag.

Den 16. november 2020 ble han tatt ut i sin første landslagstropp for  mot . Han ble tatt ut i landslagstroppen etter at den opprinnelige troppen ble satt i karantene.

Den 18. november 2020 fikk han sin første landskamp for  mot .

## Referanser


## Eksterne lenker
* 
* «Daniel Fredrik Granli», profil på Stabæk Fotballs hjemmeside
* «Daniel Granli», profil på altomfotball.no
Den Hellige Mors Hvile (Capri)

**Den Helige Mors Hvile** (italiensk: *Eremo di Santa Maria a Cetrella*)  er en kirke i Anacapri på Capri, Italia. Den ligger i Monte Solaro Cetrella region. I Middelalderen, brukte capriotene å be til  den Hellige Mor!  at hun skulle sørge for god fangst..

## Referanser
Patrick Mortensen

**Patrick Mortensen** (født 1989) er en dansk fotballspiller som spiller angriper for . 

Han har tidligere spilt for Brøndby IF og Lyngby Boldklub i Superligaen, samt landslagsfotball for Danmarks U21-herrelandslag. Mest kjent er han for årene i Sarpsborg 08,  med blant i Europaligaen, der klubben nådde gruppespillet.

## Referanser


## Eksterne lenker
* 
* «Patrick Mortensen», profil på Sarpsborg 08 FFs hjemmeside
* «Patrick Mortensen» , profil på altomfotball.no
Cole Grossman

**Nicholas Holland «Cole» Grossman** (født 1989) er en amerikansk fotballspiller. Grossman, som er midtbanepiller, spiller for Stabæk i Tippeligaen. Han har tidligere spilt for Columbus Crew og Real Salt Lake i MLS.

## Referanser


## Eksterne lenker
* 
* «Cole Grossman», profil på Stabæk Fotballs hjemmeside
* «Nicholas Holland Grossman», profil på NFFs hjemmeside
* «Cole Grossman» , profil på altomfotball.no
Tellef Inge Mørland

**Tellef Inge Mørland** (født 1980) er en norsk politiker (Ap) som siden 2017 er innvalgt på Stortinget for Aust-Agder. Han var fylkesordfører i Aust-Agder fra 2015 til 2017.  

Mørland er fra Åmli og har mastergrad i politikk og ledelse fra Universitetet i Agder (2007). Hans masteroppgave hadde tittelen *Mindre møter – mer lokaldemokrati? – en studie av endringer i lokalpolitikernes arbeidsvilkår når man legger ned de kommunale hovedutvalgene.*

Han var vararepresentant til Stortinget 2005–2009 og 2013–2017.

## Stortingskomiteer
*2021–2025 medlem av Stortingets finanskomité
*2017–2021 medlem av Stortingets helse- og omsorgskomité

## Referanser


## Eksterne lenker
* 
*
Abraham Louis Breguet

**Abraham-Louis Breguet** (født 10. januar 1747 i Neuchâtel i Sveits, død 17. september 1823) var en sveitsisk urmaker. Han var farfar til Louis Breguet d.e..

Faren døde da Breguet var to år gammel og moren gjengiftet seg med en urmaker som Breguet måtte gå i lære hos.

Breguet opprettet et verksted i Paris for tilvirkning av kronometere og lignende instrumenter, og gjorde flere viktige oppfinnelser innen urmakeriet, blant annet doble astronomiske ur og doble kronometere. Han fikk snart stor berømmelse for sine ur og dermed også raskt en mengde etterapere. Ludvig XVI og Napoleon Bonaparte var to av kundene.

## Referanser


## Kilder
* *[[Svensk uppslagsbok]]*. Malmö 1939.
Den grønne grotte

**Den grønne grotte** (italiensk:*Grotta Verde*). Langt mindre kjent enn Den blå grotte er Capris grønne grotte.

Kysten like  ved er værhard da den er utsatt for vindfenomenet sirocco som opptrer i Middelhavet. Vind og vær har slitt på steinene, slik at det ikke er lett å oppdage hvordan kysten var tidligere. Alt som sikkert kan stadfestes er at det er en grotte og havnivået har sunket. Grønnskjæret på steinene skyldes en blandet effekt av blått lys som blir overført fra vannet som spiller mot de gul-aktige sidene i grottens vegger og tak. Det synes best ved lav-vann. Grotten kan nås med båt, helst når havet er rolig.

## Referanser
Conrad Dasypodius

**Conrad Dasypodius** (også **Konrad Hasenfratz, Hasenfuß, Rauchfuß** eller **Raufuß**, født 1530 eller 1532 i Frauenfeld i Sveits, død 1600 eller 1601 i Straßburg) var en sveitsisk professor i matematikk ved Universitetet i Strasbourg, astronom og kannik ved Sankt Thomaskirken i Strasbourg. Dasypodius lot 1572-74 Isaac og Josias Habrecht fra Schaffhausen tilvirke det berømte astronomiske uret i Straßburger Münster; mellom 1838 og 1842 ble det rekonstruert av franskmannen Jean-Baptiste Schwilgué. Han konstruerte et helt nytt urverk.

## Verker

**Euclidis Catoptrica*, 1557 Digitalisat 1, Digitalisat 2
**Euclidis quindecim elementorum geometriae secundum*, 1564 Digitalisat
**Propositiones reliquorum librorum geometriae Euclidis*, 1564 Digitalisat 1, Digitalisat 2
*(avec Christoph Herlin) *Analysis geometriæ sex librórum Euclidis* (1566), impr. J. Richelius, Strasbourg, Digitalisat
**Hypotyposes orbium coelestium*, 1568 Digitalisat
**Eukleidu Stoicheiōn to Prōton*, 1570 Digitalisat
**Mathematicum, complectens praecepta*, 1570 Digitalisat
**Eukleidu Protaseis*, 1570 Digitalisat
**Euclidis elementorum liber primus*, 1571 Digitalisat
**Sphæricæ doctrinæ propositiones Græcæ et latinæ : Theodosi de sphæra libri III, De habitationibus liber, de Diebus et noctibus libri II. Autolici de sphæra mobili liber. De ortu et occasu stellarum libri II...* (1572), impr. Christian Mylius, Strasbourg Digitalisat
**Lexicon seu dictionarium mathematicum* (1573)  (8 vol. 4).
**Kalender oder Laaßbüchlein sampt der Schreibtafel, Mässen vnd Jarmärckren [!] auff das M.D.LXXIIII. Jar *, 1573
**Wahrhafftige Außlegung des astronomischen Uhrwerks zu Straßburg*, 1578 Digitalisat
**Brevis doctrina de cometis & cometarum effectibus*, 1578 Digitalisat
**In Cl. Ptolemaei de astrorum iudiciis*, 1578 Digitalisat 1 Digitalisat 2
**Lexicon mathematicum*, 1579 Digitalisat
**Isaaci Monachi Scholia In Evclidis Elementorvm Geometriae*, 1579 Digitalisat
**Oratio Cunradi Dasypodii de disciplinis mathematicis...* (1579), impr. Nicolaus Wyriot, Strasbourg  (1 vol. in-8°)
**Wahrhafftige Außlegung und Beschreybung des astronomischen Uhrwerks zu Straßburg*, 1580 Digitalisat 
**Heron mechanicus*, (1580). Digitalisat
**Protheoria Mathematica*, 1593 Digitalisat
**Institvtionvm Mathematicarvm Volvminis Primi*, 1593 Digitalisat
**Institvtionvm Mathematicarvm Volvminis Primi Appendix*, 1596 Digitalisat

## Referanser


## Kilder
*Salmonsens konversationsleksikon
*Vetenskapen och livet: Det astronomiska uret på katedralen i Strassburg
*Uppfinningarnas bok: Uret i Strassburgs münster
Henri-Louis Jaques-Droz

**Henri-Louis Jaquet-Droz** (1752–1791), sønn av Pierre Jaquet-Droz, var en sveitsisk urmaker.

Jaquet-Droz er særlig kjent ved en av ham tilvirket pianospillende automat (androide som forestiller en pike), som korrekt utførte flere musikkstykker.

## Referanser


## Kilder
* 
* 

## Eksterne lenker
* Jaquet-Droz-androider i Youtube
Henry Gundersen

**Henry Gundersen** (født 3. mars 1920 i Glemmen, død 17. mars 1945 i Oslo) var en norsk motstandsmann under andre verdenskrig, og ble henrettet av den tyske okkupasjonsmakten på Akershus festning.

Gundersen var utdannet ved Statens Håndverks- og kunstindustriskole og var ansatt ved Norges geografiske oppmåling. Under krigen ble han medlem av Milorg og var involvert i flere sabotasjeaksjoner, blant annet sprengingen av et større militært oljelager på Grorud.

Hans siste oppdrag var *Aksjon smør* der Milorg stjal forsyninger fra 2 lagre, ett i Tollbugata 8 som tilhørte de tyske styrkene og ett i Skippergata 22 som tilhørte Arbeidstjenesten. Bogstad fylte lastebiler med forskjellige varer, blant annet tønner med lammekjøtt og saltsekker. Varene vil komme godt med hos «gutta på skauen». Etter nærmere fem års krig og okkupasjon er matvaresituasjonen i Oslo prekær.

Henry Gundersen ble arrestert av tyskerne 13. februar 1945 som følge av at 2 Gestapo offiserer avbrøt et møte i motstandsbevegelsen i Storm Willads Weinholdts hjem. Weinholdt og Frank Olsen ble arrestert, mens Adolf Bogstad ble drept. Gundersen og flere andre ble også arrestert. Han ble dømt til døden den 15. mars av en SS domstol der Siegfried Wolfgang Fehmer var aktor. Henry Gundersen ble skutt på Akershus festning 17. mars 1945. Dette var den nest siste gangen nordmenn ble henrettet av tyskerne under krigen. Den siste var en *SS-Jäger* som ble henrettet for desertering () den 19. april.

Sammen med 8 andre Milorg-jegere er Henry Gundersen hedret på et minnesmerke på Sarabråten i Østmarka.

Henry Gundersen er også hedret med en plakett på veggen i resepsjonen til Kartverkets hovedkontor i Hønefoss.

## Referanser
Aksel Henry Hansson

**Aksel Henry Hansson** (født 23. juli 1918, død 9. februar 1945) var en norsk motstandsmann under andre verdenskrig som ble henrettet av den tyske okkupasjonsmakten på Akershus festning.

Han var født i Kristiania av sine svenske foreldre Karl og Anna Hansson. 28. desember 1938 fødte Ida Sofie Borchgrevink f. 19. mai 1918, hans sønn, Arne Hansson i Horten. I 1943 giftet han seg med Signy Leisegang fra Durban i Sør-Afrika. Han var også en god amatørbokser i Fagforeningenes Idrettsforening av 1926.

Under okkupasjonen av Norge ble Hansson medlem av Milorg. Der var han først troppsjef, deretter nestkompanisjef og fra 1943 nestkommanderende/områdesjef. Han ble arrestert den 9. desember 1944 og fengslet på Møllergata 19. Flere medlemmer av gruppen hans ble også arrestert.
Da politigeneral Karl Marthinsen ble likvidert 8. februar 1945 ble det bestemt å henrette Hansson som represalie. Han ble overført til Akershus festning og henrettet den 9. februar 1945 sammen med 6 medlemmer av gruppen hans og to tidligere arresterte. Både domstolen som avsa dommen og eksekusjonspelotongen  besto av nordmenn. Hanssons kropp ble senket i sjøen.

## Referanser
Stefanus-kirken (Capri)

**Stefanus-kirken**(italiensk: *Santo Stefano*) er en katolsk kirke og en tidligere katedral på Capri, Italia. Kirken er tilegnet Stefanus og er hovedkirken i Capri. Det religiøse komplekset ble bygget omkring Bytorget i Capri i det syvende århundre. Det eneste som er igjen av katedralen i dag, er klokketårnet og erkebiskopens palass som i dag er rådhuset, ("Municipio"). Stefanus og Chiesa di San Costanzo er de to eldste kirkene på øya.

## Referanser
Storm Willads Weinholdt

**Storm Willads Weinholdt** (født 11. januar 1920, død 17. mars 1945) var en norsk motstandsmann under andre verdenskrig som ble henrettet av den tyske okkupasjonsmakten på Akershus festning. Han var født i Oslo og bodde på Kampen.

Under okkupasjonen av Norge ble han medlem av Milorg, og nestlagsjef i Milorg D13. Den 13. februar 1945 skulle Weinholdt planlegge en sabotasjeaksjon i hjemmet sitt sammen med Adolf Bogstad og Frank Olsen. Før noen av de tre ankom leiligheten, hadde to Gestapo-offiserer, en tysk og en norsk, ankommet for å sjekke Storms bror Kjell, som ikke var hjemme. Gestapo-offiserene slo seg til i stuen for å vente på Kjell. Da Bogstad og Storm Weinholdt ankom leiligheten ble Gestapo-offiserene mistenksomme, men Bogstad og Storm forklarte at de skulle planlegge en tur. De ble ransaket og visste at de måtte komme seg unna før Frank Olsen kom, siden han hadde på seg viktige dokumenter som ville avsløre dem. Da Olsen omsider ankom skjønte Gestapo-offiserene situasjonen og de tre ble holdt i leiligheten. Men da Adolf Bogstad forsøkte å rømme og ble drept, ble Storm Weinholdt, hans far Sverre, broren Kjell og Frank Olsen arrestert. De ble utsatt for tortur i Møllergata 19.

Storm Willads Weinholdt ble dømt til døden den 15. mars av en SS domstol der Siegfried Wolfgang Fehmer var aktor. Weinholdt ble skutt på Akershus festning 17. mars 1945. Dette var den nest siste gangen nordmenn ble henrettet av tyskerne under krigen. Den siste var en *SS-Jäger* som ble henrettet for desertering () den 19. april.

Storm Willads Weinholdts bror Kjell overlevde krigen etter å ha sittet på Møllergata 19 frem til 11. april 1945, deretter på Grini frem til krigens slutt. Faren Sverre satt på Møllergata 19 frem til 22. mars og deretter på Grini frem til krigens slutt.

## Minnesmerker
Sammen med 8 andre Milorg-jegere er Weinholdt hedret på et minnesmerke på Sarabråten i Østmarka. Han er også hedret på en minnestein på Akershus festning.

## Referanser
Frank Olsen

**Frank Olsen** (1922–1945) var en norsk motstandsmann under andre verdenskrig som ble henrettet av den tyske okkupasjonsmakten på Akershus festning. Han var født i Vestby og bodde i Oslo. Under okkupasjonen av Norge ble Olsen medlem av Milorg og utførte en rekke sabotasjeaksjoner.

13. februar 1945 skulle Olsen planlegge en sabotasjeaksjon sammen med Adolf Bogstad og Storm Willads Weinholdt i Weinholdts leilighet. Før noen av de tre ankom leiligheten hadde to Gestapo offiserer, en tysk og en norsk, ankommet for å sjekke Storms bror Kjell. Da Kjell heller ikke var hjemme, ventet Gestapo offiserene i stuen. Da Bogstad og Storm ankom leiligheten ble Gestapo offiserene mistenkelige, men Bogstad og Storm  forklarte at de skulle planlegge en tur. De ble søkt og visste at de måtte komme seg unna før Frank Olsen kom, siden han hadde på seg viktige dokumenter som ville avsløre dem. Da Olsen ankom ble han sett at Storms far igjennom et vindu, men han klarte ikke å for kontakt med Olsen. Olsen ringte på ringeklokka, gikk inn og Gestapo offiserene skjønte da situasjonen. De tre ble holdt i leiligheten. Men da Adolf Bogstad forsøkte å rømme og ble drept, ble Frank Olsen, Storm Weinholdt, Storms far Sverre og Storms bror Kjell arrestert. De ble utsatt for tortur i Møllergata 19.

Frank Olsen ble dømt til døden den 15. mars av en SS domstol der Siegfried Wolfgang Fehmer var aktor. Han ble skutt på Akershus festning 17. mars 1945 og kroppen senket i Oslofjorden . Dette var den nest siste gangen nordmenn ble henrettet av tyskerne under krigen. Den siste var en *SS-Jäger* som ble henrettet for desertering () 19. april.

Sammen med 8 andre Milorg-jegere er Olsen hedret på et minnesmerke på Sarabråten i Østmarka.

## Referanser
Capris filosofpark

**Capris filosofpark** (italiensk: *Parco Filosofico*) ligger i utkanten av den lille byen, Anacapri på Capri.

Parken ble etablert i 2000 av den svensk professor og foffatter Gunnar-Adler-Karlson, sammen med sin ektefelle, Marianne.

I parken er det satt opp små plakett med sitater 60 forskjellige vestlige filosofer.

## Eksterne lenker
* philosophicalpark.org 
* svensk Wiki om Gunnar Adler-Karlsom
Abraham-Louis Perrelet

**Abraham-Louis Perrelet** (født 9. januar 1729 i Neuchâtel i Sveits, død 1826 samme sted) var en sveitsisk urmaker, grunnlegger av klokkemerket Perrelet og skaper av det første automatiske urverk.

Det sies at Perrelet tilvirket sin siste klokke ved 96 års alder. Sønnesønnen Louis-Frederic Perrelet, også han urmaker, overtok selskapet etter hans død.

## Referanser


## Eksterne lenker
* ABRAHAM-LOUIS PERRELET : in perpetual movement
Lingvistisk antropologi

**Lingvistisk antropologi** er et tverrvitenskapelig fagfelt som tar for seg hvordan språk påvirker levesett. Det utgjør en grein av antropologien som oppsto fra strebenen etter å dokumentere trua språk.

Lingvistisk antropologi utforsker hvordan språket former kommunikasjonen, den sosiale identiteten og gruppemedlemskapet, organiserer overordna kulturelle trosretninger og ideologier, og utvikler en felleskulturell representasjon av naturlige sosiale verdener.

## Eksterne lenker
* Society for Linguistic Anthropology
Castiglione

**Castiglione** kan vise til:

* Castiglione Falletto, en by og kommune i provinsen Cuneo i regionen Piemonte i det nordlige Italia
* Castiglione di Garfagnana, en kommune i provinsen Lucca i den italienske regionen Toscana
* Castiglione della Pescaia, en italiensk by som ligger i regionen Toscana
* Castiglione delle Stiviere, en by og kommune i provinsen Lombardia i Italia
* Castiglione Tinella, en by og kommune i provinsen Cuneo i regionen Piemonte i det nordlige Italia
* Castiglione Torinese, en kommune i storbyområdet Torino i regionen Piemonte i det nordlige Italia

## Se også

* Castiglionegrotten
Leksikalsk analyse

**Leksikalsk analyse** betegner innenfor informatikken den prosess å konvertere en sekvens med tegn til en sekvens med polletter (*tokens*), dvs en tekststreng med en identifiserbar «mening». Et program som utfører en leksikalk analyse kalles på engelsk for en *scanner*, *lekser* eller *tokenizer*. En lekikalsk analysator kan generelt kombineres med en parser, som analyserer syntaksen til et programmeringsspråk, en nettside, og så videre. For å utføre denne prosessen brukes regulære uttrykk (regex), hvor man spesifiserer regler for hvordan en tekststreng skal "klassifiseres", for eksempel at positive heltall er en eller flere siffertegn som henger sammen. De fleste scannere vil forkaste enkelte tegn eller bruke dem som skilletegn, disse tegnene kalles typisk *whitespace* og inneholder mellomrom, linjeskift og tabulering. I noen språk derimot (som Python) er enkelte av disse tegnene syntatisk betydning.
Castiglionegrotten

**Castiglionegrotten** (italiensk:*Grotta del Castiglione*) er en grotte på øya Capri i Italia. Den ligger på en Castiglione-høyden, med utsyn mot syd. Da Capris innbyggere måtte søke tilflukt under tyrkernes angrep, var eneste vei dit fra øst. Stien de brukte er siden blitt ødelagt etter steinsprang.

## Referanser
Valentin Otto

**Valentin Otto** (1529–1594) var en tysk musiker og thomaskantor.

Otto studerte i Leipzig til 1548. I 1553/54–1564 var han kantor ved *[[Stadtkirche St. Wenzel (Naumburg)|Wenzelskirche]]* i Naumburg. I 1564 ble han thomaskantor, en post han beholdt livet ut. Med 30 års tjenestetid er han den lengstsittende thomaskantor. *[[Thomaskirche]]s* betydelige organist, Elias Nikolaus Ammerbach, var Ottos samtidige.

Ottos sønn  (1579 – etter 1612) var organist og komponist.

## Referanser


## Litteratur
* Emil Reinhardt Vollhardt: *Geschichte der Kantoren und Organisten in den Städten Sachsens*, 1899, s. 176.
* Robert Eitner: Biographisch-Bibliographisches Quellenlexikon, bind 7, 1902, s. 262.
* Hugo Riemann: *Musiklexikon, Personenteil*, 1961, s. 354.
* Hans Joachim Moser: *Musiklexikon*, supplementsbind, 1963, s. 183.
* Oppføringer i Leipxigs universitetsmatrikler: bind I,  Index.

## Eksterne lenker
*
Anatoliaekspressen

**Anatoliaekspressen** (tyrkisk: *Anadolu Ekspresi*, fransk: *Anatolie Express*, engelsk: *Anatolian Express*) er en av fire direkte togtjenester som løper mellom İstanbul og Ankara. Det er et nattog bestående typisk av åtte sovevogn og en spisevogn. Toget var det første ikke-internasjonale tog som førte sovevogn i Tyrkia. Toget ble drevet av CIWL (*Compagnie Internationale des Wagons-Lits*) fra 1927 til 1950. Fra 1950 ble det drevet TCDD.

## Forhistorie
I 1923 ble Ankara hovedstad i den nye tyrkiske republikk. Det skapte et økt behov for bedret transport mellom den gamle hovedstad Istanbul og den nye hovedstad Ankara. Diplomater som hadde sine residenser i Tarabya og som nå fikk sin tjeneste i Ankara var ikke egentlig begeistret for å måtte bo i det fjerntliggende Ankara. Under sommermånedene tilbragte mange av dem også tiden i Tarabya. Den britiske ambassadør ville lenge overhodet ikke flytte, og ukependlet til Ankara med vogner han leide fra * CIWL *, eller med bil.

## Timetabell
Anatoliakspressen går hver natt, ett tog i hver retning. Timetabellen viser kjøreplanen slik den var i 2012.

## Referanser
Linjediagram

Et **linjediagram** eller **kurvediagram** er en type diagram som viser informasjon som en serie datapunkter forbundet med rette linjestykker.   Det er en grunnleggende type diagram som er vanlig på mange felter. Det ligner på spredningsplott, med unntak av at datapunktene er ordnet (typisk etter x-verdier) og forbundet med rette linjestykker. Et linjediagram brukes ofte til å visualisere en trend i data over tidsperioder, derfor tegnes ofte linjen kronologisk. I disse tilfellene er de på engelsk kjent som *run charts*.

## Referanser
Suppletivisme

**Suppletivisme** er en morfologisk prosess som innebærer at en ordstamme blir bytta ut med en annen når ordet bøyes. Et eksempel i norsk er verbet *være*, som har presensformen *er* og preteritumsformen *var*. Andre eksempler er vekslinga mellom *god*, *bedre* og *best*, og mellom *dårlig* og *verst*. Det er også suppletivisme mellom formene *jeg* og *meg*, og mellom *du* og *deg*.

Suppletivisme skiller seg fra andre morfologiske prosesser ved at det ikke følger noen regler som gjelder for flere leksemer. Vanligvis har bare de vanligste orda i et språk suppletive former, ettersom mindre brukte ord pleier å tilegne seg regelmessige bøyinger.

## Eksterne lenker
* Surrey Suppletion Database – eksempler på suppletivisme i ulike språk
Tarabya

**Tarabya** (osmantyrkisk: *Tarabiye*) er et gammelt stasområde i det istanbulske distrikt Sarıyer, på den europeiske bredd mot Bosporos, ved Yeniköy og Kireçburnu. 

Sultan Selim II likte å nyte fiskeretter i dette området og bad sin storvesir, Sokollu Mehmed Pasha, om å bygge et palass der som han kunne tilbringe somrene på. Det antas at sultan Selim II var den som kalte sitt palass *Tarabiye*, som er et tyrkisk innlånt ord fra gresk (*Therapia*, θεραπεία) og betyr «behag, nytelse», og navnet gikk så over til nabolaget (*Tarabya*).

Diverse monumentale bygninger huset ambassader og diplomatresidenser og sommerhus fra den tid Konstantinopel var rikets hovedstad. Mange er fremdeles på diplomatiets hender, tilknyttet de samme landenes konsulater i Istanbul. 

Her var det også mange *[[yalı]]er*, gjerne av tre, mede ved stranden mot Bosporos. 

## Litteratur
* Martin Bachmann: *Tarabya: Geschichte und Entwicklung der historischen Sommerresidenz des deutschen Botschafters am Bosporus.* Deutsches Archäologisches Institut, Istanbul 2003, ISBN 975-8070-65-7.
* Klaus Wolf: *Gallipoli 1915. Das deutsch-türkische Militärbündnis im Ersten Weltkrieg.* Report, Sulzbach/Ts., Bonn 2008, ISBN 978-3-932385-29-2, S. 206–232.
* Bachmann, Martin: *Tarabya. Alman Büyükelçisi'nin Boğaziçi'ndeki Tarihi Yazlık Rezidansının Tarihçesi ve Gelişimi.* Alman Arkeoloji Enstitüsü ve Ege Yayınları, Istanbul 2003. ISBN 975-8070-65-7 
* Türker, Orhan: *Therapia´dan Tarabya´ya. Boğaz´ın Diplomatlar Köyünün Hikayesi.* Sel Yayıncılık, Istanbul 2006. ISBN 975-570-275-X

## Referanser


## Eksterne lenker
*
Yalı

**Yalı**  (osmantyrkisk: |يالی, fra gresk *yiáli*  - γιαλή - moderne γιαλός) er en type osmanske sommerhus bygd i direkte tilknytning til vannet og som kanter strendene langs Bosporos. De ble bygget i tre. Husene ble oppført som sommerhus for velsituert overklasse fra storbyen. De hadde båtplasser ettersom tilkomsten fra selve Konstantinopel gikk per båt, og de hadde gjerne et tilknyttet hageanlegg. De fleste bevarte husene er fra 1800-tallet, men det finnes enkelte eldre hus bevart. Det eldste *yalı* finnes på den asiatiske siden, ved Kanlıca, og stammer fra 1699.

## Bilder

File:KibrisliMehmedEminPashaYali Kandilli Istanbul Turkey.jpg|*Kıbrıslı Mehmed Emin Pasha Yalı*
Fil:Kanlica.JPG|Hus ved Kanlıca


## Litteratur
* *Die Yalıs am Bosporus* av Leyla A. Turgut i: MERIAN Istanbul (1976)
* Perihan Balcı: *Eski İstanbul Evleri ve Boğaziçi Yalıları.* (Alte Häuser in Istanbul und Yalıs am Bosporus. Bildband). Istanbul 1980.
* Sedad Hakkı Eldem: *Boğaziçi Anıları. Reminiscences of the Bpsphorus.* Istanbul 1979.
* Orhan Pamuk: *Istanbul. Souvenirs d'une ville*, Gallimard, 2007, s. 66-98

## Referanser


## Eksterne lenker
*